CELEX: 32001D0545
Language: el
Date: 2001-07-09 00:00:00
Title: 2001/545/ΕΚ: Απόφαση της Επιτροπής, της 9ης Ιουλίου 2001, για την τροποποίηση της απόφασης 97/167/ΕΚ για την αποδοχή αναλήψεων υποχρεώσεων σχετικά με την επανεξέταση του κανονισμού (ΕΟΚ) αριθ. 3433/91 του Συμβουλίου και τη διαδικασία αντιντάμπινγκ σχετικά με τις εισαγωγές αναπτήρων τσέπης με πυρόλιθο αερίου, που δεν ξαναγεμίζουν, καταγωγής, μεταξύ άλλων, Ταϊλάνδης [κοινοποιηθείσα υπό τον αριθμό Ε(2001) 1766]

Avis juridique important

|

32001D0545

2001/545/ΕΚ: Απόφαση της Επιτροπής, της 9ης Ιουλίου 2001, για την τροποποίηση της απόφασης 97/167/ΕΚ για την αποδοχή αναλήψεων υποχρεώσεων σχετικά με την επανεξέταση του κανονισμού (ΕΟΚ) αριθ. 3433/91 του Συμβουλίου και τη διαδικασία αντιντάμπινγκ σχετικά με τις εισαγωγές αναπτήρων τσέπης με πυρόλιθο αερίου, που δεν ξαναγεμίζουν, καταγωγής, μεταξύ άλλων, Ταϊλάνδης [κοινοποιηθείσα υπό τον αριθμό Ε(2001) 1766]  

Επίσημη Εφημερίδα αριθ. L 195 της 19/07/2001 σ. 0057 - 0057

Απόφαση της Επιτροπήςτης 9ης Ιουλίου 2001για την τροποποίηση της απόφασης 97/167/ΕΚ για την αποδοχή αναλήψεων υποχρεώσεων σχετικά με την επανεξέταση του κανονισμού (ΕΟΚ) αριθ. 3433/91 του Συμβουλίου και τη διαδικασία αντιντάμπινγκ σχετικά με τις εισαγωγές αναπτήρων τσέπης με πυρόλιθο αερίου, που δεν ξαναγεμίζουν, καταγωγής, μεταξύ άλλων, Ταϊλάνδης[κοινοποιηθείσα υπό τον αριθμό Ε(2001) 1766](2001/545/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 2238/2000(2), και ιδίως το άρθρο 8,Μετά από διαβουλεύσεις με τη συμβουλευτική επιτροπή,Εκτιμώντας τα ακόλουθα:Α. ΠΡΟΗΓΟΥΜΕΝΗ ΔΙΑΔΙΚΑΣΙΑ(1) Με τον κανονισμό (ΕΚ) αριθ. 423/97 του Συμβουλίου(3), επιβλήθηκαν οριστικά μέτρα αντιντάμπινγκ στις εισαγωγές αναπτήρων τσέπης με πυρόλιθο αερίου, που δεν ξαναγεμίζουν, καταγωγής, μεταξύ άλλων, Ταϊλάνδης. Με την απόφαση 97/167/ΕΚ της Επιτροπής(4), έγιναν αποδεκτές οι υποχρεώσεις που αναλήφθηκαν σχετικά με την επανεξέταση του κανονισμού (ΕΟΚ) αριθ. 3433/91 του Συμβουλίου(5).Β. ΕΝΔΙΑΜΕΣΗ ΕΠΑΝΕΞΕΤΑΣΗ(2) Τον Απρίλιο 2000, ο ταϊλανδός παραγωγός-εξαγωγέας Thai Merry Co. Ltd (εφεξής "ο αιτών") υπέβαλε αίτηση για ενδιάμεση επανεξέταση των μέτρων αντιντάμπινγκ που του επιβάλλονται, μόνο για τα θέματα ντάμπινγκ, σύμφωνα με το άρθρο 11 παράγραφος 3 του κανονισμού (ΕΚ) αριθ. 384/96 (εφεξής ο "βασικός κανονισμός"). Αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη επανεξέτασης, η Επιτροπή δημοσίευσε ανακοίνωση(6) (εφεξής "ανακοίνωση για την έναρξη διαδικασίας") και άρχισε έρευνα.(3) Από την έρευνα δεν προέκυψε ύπαρξη ντάμπινγκ όσον αφορά τον αιτούντα. Επιπλέον, βρέθηκαν στοιχεία που αποδεικνύουν ότι δεν είναι πιθανόν να σημειωθεί στο προβλέψιμο μέλλον επανάληψη εισαγωγών που αποτελούν αντικείμενο ντάμπινγκ. Συνεπώς συνάγεται το συμπέρασμα ότι η μεταβολή των περιστάσεων έχει μόνιμο χαρακτήρα. Εφόσον δεν υπάρχει πρακτική ντάμπινγκ, είναι συνεπώς σκόπιμο να καταργηθούν τα μέτρα όσον αφορά τον αιτούντα.Γ. ΤΡΟΠΟΠΟΙΗΣΗ ΤΗΣ ΑΠΟΦΑΣΗΣ 97/167/ΕΚ(4) Δεδομένου ότι διαπιστώθηκε για τον αιτούντα ότι δεν ασκεί πρακτική ντάμπινγκ και δεδομένου ότι η κατάσταση δεν θεωρείται προσωρινή, η απόφαση της Επιτροπής πρέπει συνεπώς να τροποποιηθεί κατά τρόπο που να καταργείται η ανάληψη υποχρέωσης που προσέφερε η Thai Merry Co. Ltd.(5) Παράλληλα με την παρούσα απόφαση, το Συμβούλιο καταργεί το δασμό αντιντάμπινγκ που επέβαλε ο κανονισμός (ΕΚ) αριθ. 423/97 του Συμβουλίου όσον αφορά την εν λόγω εταιρεία [βλέπε κανονισμό (ΕΚ) αριθ. 1471/2001](7),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το άρθρο 1 στοιχείο α) της απόφασης 97/167/ΕΚ καταργείται.Άρθρο 2Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 9 Ιουλίου 2001.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 257 της 11.10.2000, σ. 2.(3) ΕΕ L 65 της 6.3.1997, σ. 1.(4) ΕΕ L 65 της 6.3.1997, σ. 54.(5) ΕΕ L 326 της 28.11.1991, σ. 1.(6) ΕΕ C 311 της 31.10.2000, σ. 5.(7) Βλέπε σελίδα 15 της παρούσας Επίσημης Εφημερίδας.